钦定古今图书集成/明伦汇编/氏族典/第385卷 > 李元轨
## 钦定古今图书集成/明伦汇编/氏族典/第385卷 > 李元轨

按《唐书霍王元轨传》：“元轨始王蜀，后徙吴，多材艺，高
祖爱之。贞观七年，为寿州刺史。高祖崩，去官，毁瘠甚。
服除，遂菜食布衣终身。至忌日，辄累昼不食。十年，徙
王，历绛、徐、定三州刺史，进司徒，出为襄、青二州刺史。
越王败，坐尝通谋，徙黔州，槛车载至陈仓，薨。六子绪
为江都王，纯安定王，馀皆爵为公。绪有名誉，为金州”
刺史。诛。神龙初，并复官爵，以绪孙晖嗣王。开元中，为
左千牛员外将军。